पूरभूमि
भूगोल में पूरभूमि (Floodplain) किसी नदी के तट के साथ की वह भूमि होती है जो समय-समय पर जलप्रवाह अधिक होने से बाढ़ के कारण जल द्वारा ढकी जाती है। इन भूमियों की संरचना बाढ़ द्वारा जमा होने वाले तलछट, मृदा और रेत से होती है। ऐसी भूमि में जल और पोषक तत्वों की मात्रा अधिक होने से इनमें उर्वरता होती है, जिस से यह कृषि के लिए भी बहुत उपयोगी होती है। इस कारणवश कभी-कभी पूरभूमियों में गाँव-बस्तियाँ भी बन जाती हैं, लेकिन उनमें अक्सर बाढ़ के प्रकोप का संकट रहता है।